Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. 5TS-185 „DĖL PINIGINĖS SOCIALINĖS PARAMOS TEIKIMO LAZDIJŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

2020 m. balandžio 24 d. Nr. 34-357

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu ir 18 straipsnio 1 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ bei atsižvelgdama į Lietuvos Respublikos socialinės apsaugos ir darbo ministerijos 2020 m. kovo 17 d. raštą Nr. SD-1445 „Dėl piniginės socialinės paramos teikimo koronaviruso (COVID-19) pandemijos metu“, Lazdijų rajono savivaldybės taryba n u s p r e n d ž i a:

1. Pakeisti Piniginės socialinės paramos teikimo Lazdijų rajono savivaldybėje tvarkos aprašą, patvirtintą Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“:

1.1. pakeisti 15 punktą ir jį išdėstyti taip:

„15. Prašymas-paraiška gali būti pateiktas asmeniškai, per atstovą (globėją, rūpintoją, įgaliotinį), paštu arba elektroniniu būdu, kai valstybės elektroninės valdžios sistemoje teikiama elektroninė paslauga, elektroniniu paštu ir telefonu:

15.1. jeigu Prašymas-paraiška pateikiamas asmeniškai, pareiškėjas kreipimosi metu pateikia galiojantį asmens tapatybę patvirtinantį dokumentą;

* 1. jeigu Prašymas-paraiška pateikiamas per atstovą, pateikiami galiojantys atstovo asmens tapatybę ir atstovavimą patvirtinantys dokumentai;
  2. jeigu užpildytas ir pasirašytas Prašymas-paraiška siunčiamas paštu, prie jo pridedama asmens tapatybę patvirtinančio dokumento kopija, patvirtinta įstatymų nustatyta tvarka, ir visų reikiamų dokumentų originalai arba jų kopijos, patvirtintos notaro ar kita Lietuvos Respublikos teisės aktų nustatyta tvarka;
  3. jeigu valstybės elektroninės valdžios sistemoje teikiama elektroninė paslauga ir Prašymas-paraiška pateikiami elektroniniu būdu, asmuo turi nurodyti, kokios įstaigos gali patvirtinti jo Prašyme-paraiškoje pateiktą informaciją. Asmuo, pateikdamas Prašymą-paraišką elektroniniu būdu, patvirtina savo tapatybę elektroniniu parašu arba kitais būdais, nustatytais Lietuvos Respublikos teisės aktuose;

15.5. elektroniniu paštu (karantino, ekstremalios situacijos laikotarpiu);

15.6. telefonu (prašymus užpildant Socialinės paramos ir sveikatos skyriaus socialinio darbo organizatoriams ir nereikalaujant duomenų teisingumą patvirtinti asmens parašu) (karantino, ekstremalios situacijos laikotarpiu).“.

1.2. pakeisti 17 punktą ir jį išdėstyti taip:

„17. Bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą periodiškai (kai bendrai gyvenantys asmenys ar vienas gyvenantis asmuo pirmą kartą kreipiasi socialinės pašalpos ir (ar) kartą per metus, gaunančių piniginę socialinę paramą ilgiau kaip 12 mėnesių) tikrina Skyriaus socialinio darbo organizatorius, dalyvaujant vienam kviestiniam bendruomenės nariui (seniūnui, seniūnaičiui, bendruomenės pirmininkui ar kitam aktyviam bendruomenės nariui, bendruomenės slaugytojui, gydytojui, mokyklos socialiniam pedagogui, mokytojui, mokyklos direktoriui, policijos pareigūnui ir kt.). Tikrinimo metu surašomas BPA, kurį pasirašo Skyriaus socialinio darbo organizatorius ir patikrinime dalyvavęs kviestinis asmuo (išskyrus karantino,ekstremalios situacijos laikotarpiu (šiuo atveju Skyriaus socialinio darbo organizatorius BPA surašo, kontaktuojant su besikreipiančiais asmenimis telefonu, elektroninio ryšio priemonėmis).“;

1.3. pakeisti 44.1 papunktį ir jį išdėstyti taip:

„44.1. darbingus nedirbančius (taip pat savarankiškai nedirbančius) ar dirbančius (taip pat savarankiškai dirbančius), atsižvelgiant į darbo laiko ar veiklos trukmę, nesimokančius darbingo amžiaus asmenis, gaunančius piniginę socialinę paramą bendra Įstatymo nustatyta tvarka arba gaunančius piniginę socialinę paramą, nustatytą šiame Apraše, išskyrus paramą, nustatytą Aprašo III skyriuje ir nedalyvaujančius aktyvios darbo rinkos politikos priemonėse ir (ar) savivaldybės administracijos parengtoje užimtumo didinimo programoje, Vyriausybės ar jos įgaliotos institucijos nustatyta tvarka pasitelkia visuomenei naudingai veiklai atlikti,išskyrus karantino, ekstremalios situacijos laikotarpiu;“;

1.4. pakeisti 56.1.5 papunktį ir jį išdėstyti taip:

„56.1.5. asmenims ar bendrai gyvenantiems asmenims, atsidūrusiems sunkioje materialinėje padėtyje, kai vieno gyvenančio asmens ar bendrai gyvenančių asmenų pajamos vienam asmeniui per mėnesį neviršija 1,5 VRP – 1 VRP;“;

1.5. papildyti 56.3.4 papunkčiu ir jį išdėstyti taip:

„56.3.4. asmenims ar bendrai gyvenantiems asmenims, kurie dėl Lietuvos Respublikos Vyriausybės paskelbtos ekstremalios situacijos visoje Lietuvos Respublikoje neteko darbo ir kurių pajamos per mėnesį vienam šeimos nariui neviršija 1 VRP dydžio, skiriama ne mažesnio nei minimalių vartojimo poreikių dydžio (MVPD) – pirmam asmeniui arba vienam gyvenančiam asmeniui 100 proc. MVPD, antram asmeniui – 80 proc. MVPD, trečiam ir kiekvienam paskesniam – 70 proc. MVPD pašalpa nuo prašymo pateikimo mėnesio. Mokama ekstremalios situacijos laikotarpiu ir 2 mėnesius po ekstremalios situacijos atšaukimo Lietuvos Respublikoje.

Prašymus periodinei pašalpai gauti bendrai gyvenantys asmenys (vienas gyvenantis asmuo) gali pateikti ir ekstremalios situacijos laikotarpiu ir vieną mėnesį, pasibaigus ekstremaliai situacijai, tokiu atveju pašalpa mokama du mėnesius.

Sprendimus dėl Aprašo 56.3.4 papunktyje nurodytos piniginės socialinės paramos skyrimo / neskyrimo priima savivaldybės administracijos direktorius ar jo įgaliotas asmuo, atsižvelgiant į socialinio darbo organizatoriaus raštu pateiktą rekomendaciją ir parengtą sprendimo projektą, prašymų nesvarstant Administracijos komisijoje.“;

1.6. pakeisti 57 punktą ir jį išdėstyti taip:

„57. Vienkartinė parama asmenims, numatytiems šio Aprašo 56.1.2–56.1.4 ir 56.3.4 punktuose, skiriama be buities ir gyvenimo sąlygų patikrinimo akto.“;

1.7. papildyti 61.3 papunkčiu ir jį išdėstyti taip:

„61.3. 3 mėnesiams, jeigu bent vienas iš bendrai gyvenančių asmenų arba vienas gyvenantis asmuo, nedalyvauja Lazdijų rajono savivaldybės 2020 metų užimtumo didinimo programos 2 priemonėje – Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims, modelyje. Šiuo atveju socialinė pašalpa 3 mėnesius skiriama tik vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos.“;

1.8. pakeisti 63 punktą ir jį išdėstyti taip:

„63. Sustabdytos piniginės socialinės paramos teikimas atnaujinamas bendrai gyvenantiems asmenims arba vienam gyvenančiam asmeniui:

63.1. atsižvelgiant į papildomai surinktą informaciją bei patikslintus duomenis;

63.2. atsižvelgiant į Skyriaus socialinio darbo organizatoriaus pateiktas rekomendacijas, nurodytas surašytame BPA;

63.3. be asmens prašymo karantino, ekstremalios situacijos laikotarpiu (pagal Administracijos komisijos rekomendacijas, nurodytas posėdžio protokole).“.

1.9. papildyti 64.1.3 papunkčiu ir jį išdėstyti taip:

„64.1.3. Lietuvos Respublikos Vyriausybės paskelbtos ekstremalios situacijos visoje Lietuvos Respublikoje laikotarpiu ir 2 mėnesius po ekstremalios situacijos atšaukimo Lietuvos Respublikoje.“.

Savivaldybės merė Ausma Miškinienė

Violeta Strankauskienė, tel. (8 318) 66 106

**LAZDIJŲ RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. 5TS-185 „DĖL PINIGINĖS SOCIALINĖS PARAMOS TEIKIMO LAZDIJŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO AIŠKINAMASIS RAŠTAS**

2020-04-06

Lazdijų rajono savivaldybės tarybos 2019 m. lapkričio 29 d. sprendimo Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“ pakeitimo projektas parengtas vadovaujantisLietuvos Respublikos vietos savivaldos įstatymo 16 straipsnio 2 dalies 38 **punktu** ir 18 straipsnio 1 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ bei atsižvelgiant į Lietuvos Respublikos socialinės apsaugos ir darbo ministerijos 2020 m. kovo 17 d. raštą Nr. SD-1445 „Dėl piniginės socialinės paramos teikimo koronaviruso (COVID -19) pandemijos metu“.

***Šio sprendimo projekto tikslas***:

1. Papildyti Piniginės socialinės paramos teikimo Lazdijų rajono savivaldybėje tvarkos aprašą, patvirtintą Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo (toliau – Aprašas)“ 3 naujais papunkčiais: **56.3.4 papunkčiu**, numatant periodinę pašalpą, kuri būtų skiriama bendrai gyvenantiems asmenims (vieniems gyvenantiems asmenims) dėl ekstremalios situacijos paskelbimo praradusiems darbą ir netekusiems pajamų. Ši periodinė pašalpa būtų skiriama savivaldybės administracijos direktoriaus ar jo įgalioto asmens sprendimu, atsižvelgiant į socialinio darbo organizatoriaus raštu pateiktas rekomendacijas bei parengtą sprendimo projektą, nesvarstant prašymo Administracijos komisijos posėdžiuose; **61.3 papunkčiu,** numatant, kad jeigu bent vienas iš bendrai gyvenančių asmenų arba vienas gyvenantis asmuo, nedalyvauja Lazdijų rajono savivaldybės 2020 metų užimtumo didinimo programos 2 priemonėje – Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims, modelyje be pateisinamų priežasčių, neskirti 3 mėn. kompensacijos. Šiuo atveju socialinę pašalpą 3 mėnesius skirti tik vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos“ bei **64.1.3 papunkčiu**, numatant socialinę pašalpą skirti ekstremalios situacijos metu, kad Lazdijų rajono gyventojai, kurie piniginės socialinės paramos negali gauti pagal Lietuvos Respublikos nepasiturintiems gyventojams įstatymą, įgytų teisę į tikslinę pašalpą ekstremalios situacijos metu ir du mėnesius po jos atšaukimo.

2. Atlikti Aprašo **15, 17 punktų, 44.1 papunkčio ir 63 punkto** redakcinius pakeitimus, juos papildant, atsižvelgiant į Lietuvos Respublikos Vyriausybės paskelbtos ekstremalios situacijos visoje Lietuvos Respublikoje laikotarpiu rekomenduojamą nuotolinį darbą ir Pakeisti **56.1.5 papunktį**, numatant, kad vienkartinę paramą galėtų gauti asmenys, kurių vidutinės gaunamos pajamos per mėnesį vienam asmeniui per mėnesį yra ne didesnės nei 1,5 VRP, bei skirti padidintą dydį – 1 VRP; (lyginamoji informacija pateikta lentelėje):

|  |  |  |
| --- | --- | --- |
| Partvirtintas Aprašo Nr. 5TS-185 punktas / papunktis | Siūlomi papildymai ir keitimai | Pastabos |
| 15. Prašymas-paraiška gali būti pateiktas asmeniškai, per atstovą (globėją, rūpintoją, įgaliotinį), paštu arba elektroniniu būdu, kai valstybės elektroninės valdžios sistemoje teikiama elektroninė paslauga | 15. Prašymas-paraiška gali būti pateiktas asmeniškai, per atstovą (globėją, rūpintoją, įgaliotinį), paštu, elektroniniu būdu, kai valstybės elektroninės valdžios sistemoje teikiama elektroninė paslauga, elektroniniu paštu (karantino, ekstremalios situacijos laikotarpiu) ir telefonu (prašymus užpildant Socialinės paramos ir sveikatos skyriaus socialinio darbo organizatoriams ir nereikalaujant duomenų teisingumą patvirtinti asmens parašu) (karantino, ekstremalios situacijos laikotarpiu) | Siūloma, kad karantino ir ekstremalios situacijos metu, prašymus piniginei socialinei paramai gauti asmenys galėtų pateikti elektroniniu paštu, o asmenys, kurie neturi tokių galimybių – ir telefonu. |
| 17. Bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą periodiškai (kai bendrai gyvenantys asmenys ar vienas gyvenantis asmuo pirmą kartą kreipiasi socialinės pašalpos ir (ar) kartą per metus, gaunančių piniginę socialinę paramą ilgiau kaip 12 mėnesių) tikrina Skyriaus socialinio darbo organizatorius, dalyvaujant vienam kviestiniam bendruomenės nariui (seniūnui, seniūnaičiui, bendruomenės pirmininkui ar kitam aktyviam bendruomenės nariui, bendruomenės slaugytojui, gydytojui, mokyklos socialiniam pedagogui, mokytojui, mokyklos direktoriui, policijos pareigūnui ir kt.). Tikrinimo metu surašomas BPA, kurį pasirašo Skyriaus socialinio darbo organizatorius ir patikrinime dalyvavęs kviestinis asmuo | 17. Bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą periodiškai (kai bendrai gyvenantys asmenys ar vienas gyvenantis asmuo pirmą kartą kreipiasi socialinės pašalpos ir (ar) kartą per metus, gaunančių piniginę socialinę paramą ilgiau kaip 12 mėnesių) tikrina Skyriaus socialinio darbo organizatorius, dalyvaujant vienam kviestiniam bendruomenės nariui (seniūnui, seniūnaičiui, bendruomenės pirmininkui ar kitam aktyviam bendruomenės nariui, bendruomenės slaugytojui, gydytojui, mokyklos socialiniam pedagogui, mokytojui, mokyklos direktoriui, policijos pareigūnui ir kt.). Tikrinimo metu surašomas BPA, kurį pasirašo Skyriaus socialinio darbo organizatorius ir patikrinime dalyvavęs kviestinis asmuo (išskyrus karantino,ekstremalios situacijos laikotarpiu (šiuo atveju Skyriaus socialinio darbo organizatorius BPA surašo, kontaktuojant su besikreipiančiais asmenimis telefonu, elektroninio ryšio priemonėmis). | Siūloma papildyti nuostatomis, kad karantino ir ekstremalios situacijos metu būtų galimybė tikrinti buities ir gyvenimo sąlygas kontaktuojant su asmenimis telefonu, elektroninio ryšio priemonėmis |
| 44.1. darbingus nedirbančius (taip pat savarankiškai nedirbančius) ar dirbančius (taip pat savarankiškai dirbančius), atsižvelgiant į darbo laiko ar veiklos trukmę, nesimokančius darbingo amžiaus asmenis, gaunančius piniginę socialinę paramą bendra Įstatymo nustatyta tvarka arba gaunančius piniginę socialinę paramą, nustatytą šiame Apraše, išskyrus paramą, nustatytą Aprašo III skyriuje ir nedalyvaujančius aktyvios darbo rinkos politikos priemonėse ir (ar) savivaldybės administracijos parengtoje užimtumo didinimo programoje, Vyriausybės ar jos įgaliotos institucijos nustatyta tvarka pasitelkia visuomenei naudingai veiklai atlikti | 44.1. darbingus nedirbančius (taip pat savarankiškai nedirbančius) ar dirbančius (taip pat savarankiškai dirbančius), atsižvelgiant į darbo laiko ar veiklos trukmę, nesimokančius darbingo amžiaus asmenis, gaunančius piniginę socialinę paramą bendra Įstatymo nustatyta tvarka arba gaunančius piniginę socialinę paramą, nustatytą šiame Apraše, išskyrus paramą, nustatytą Aprašo III skyriuje ir nedalyvaujančius aktyvios darbo rinkos politikos priemonėse ir (ar) savivaldybės administracijos parengtoje užimtumo didinimo programoje, Vyriausybės ar jos įgaliotos institucijos nustatyta tvarka pasitelkia visuomenei naudingai veiklai atlikti,išskyrus karantino, ekstremalios situacijos laikotarpiu | Numatyti sąlygas, kad esant karantino ir ekstremalios situacijos metu, asmenys nebūtų pasitelkiami visuomenei naudingai veiklai atlikti |
| 56.1.5. asmenims ar bendrai gyvenantiems asmenims, atsidūrusiems sunkioje materialinėje padėtyje, kai vieno gyvenančio asmens ar bendrai gyvenančių asmenų pajamos vienam asmeniui per mėnesį neviršija 1 VRP – 0,5 VRP | 56.1.5. asmenims ar bendrai gyvenantiems asmenims, atsidūrusiems sunkioje materialinėje padėtyje, kai vieno gyvenančio asmens ar bendrai gyvenančių asmenų pajamos vienam asmeniui per mėnesį neviršija 1,5 VRP – 1 VRP | Pašalpos dydis pinigine išraiška būtų didesnis 62,5 eurais |
| 56.3.4. papunkčio nebuvo, teikiamas naujas | 56.3.4. asmenims ar bendrai gyvenantiems asmenims, kurie dėl Lietuvos Respublikos Vyriausybės paskelbtos ekstremalios situacijos visoje Lietuvos Respublikoje neteko darbo ir kurių pajamos per mėnesį vienam šeimos nariui neviršija 1 VRP dydžio, skiriama ne mažesnio nei minimalių vartojimo poreikių dydžio (MVPD) – pirmam asmeniui arba vienam gyvenančiam asmeniui 100 proc. MVPD, antram asmeniui – 80 proc. MVPD, trečiam ir kiekvienam paskesniam – 70 proc. MVPD pašalpa nuo prašymo pateikimo mėnesio. Mokama ekstremalios situacijos laikotarpiu ir 2 mėnesius po ekstremalios situacijos atšaukimo Lietuvos Respublikoje | Atsižvelgiant į Lietuvos Respublikos socialinės apsaugos ir darbo ministerijos 2020 m. kovo 17 d. raštą Nr. SD-1445 Aprašas papildomas 56.3.4. punkto papunkčiu.  1 gyvenančiam asmeniui skiriama 257 Eur, antram – 206 Eur, trečiam ir kiekvienam paskesniam – 180 Eur |
| 61.3. papunkčio nebuvo, teikiamas naujas | „61.3. 3 mėnesiams, jeigu bent vienas iš bendrai gyvenančių asmenų arba vienas gyvenantis asmuo, nedalyvauja Lazdijų rajono savivaldybės 2020 metų užimtumo didinimo programos 2 priemonėje – Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims, modelyje. Šiuo atveju socialinė pašalpa 3 mėnesius skiriama tik vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos.“ | Siūloma užtikrinti gaunančių asmenų piniginę socialinę paramą pareigą dalyvauti savivaldybės administracijos organizuojamojoje Lazdijų rajono savivaldybės 2020 metų užimtumo didinimo programos 2 priemonėje – Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims, modelyje |
| 64.1.3 papunkčio nebuvo, teikiamas naujas | 64.1.3. Lietuvos Respublikos Vyriausybės paskelbtos ekstremalios situacijos visoje Lietuvos Respublikoje laikotarpiu ir 2 mėnesius po ekstremalios situacijos atšaukimo Lietuvos Respublikoje | Pirmam bendrai gyvenančiam asmeniui – 100 procentų skirtumo tarp valstybės remiamų pajamų dydžio vienam iš bendrai gyvenančių asmenų ir vidutinių bendrai gyvenančių asmenų pajamų vienam iš bendrai gyvenančių asmenų per mėnesį;  antram bendrai gyvenančiam asmeniui – 80 procentų skirtumo tarp valstybės remiamų pajamų dydžio vienam iš bendrai gyvenančių asmenų ir vidutinių bendrai gyvenančių asmenų pajamų vienam iš bendrai gyvenančių asmenų per mėnesį;  trečiam ir paskesniems bendrai gyvenantiems asmenims – 70 procentų skirtumo tarp valstybės remiamų pajamų dydžio vienam iš bendrai gyvenančių asmenų ir vidutinių bendrai gyvenančių asmenų pajamų vienam iš bendrai gyvenančių asmenų per mėnesį |
| 63.3. papunkčio nebuvo, teikiamas naujas | 63.3. be asmens prašymo karantino, ekstremalios situacijos laikotarpiu (pagal Administracijos komisijos rekomendacijas, nurodytas posėdžio protokole. | Siekiant, kad labiausiai pažeidžiami asmenys nenukentėtų karantino, ekstremalios situacijos metu, siūloma numatytą sąlygą, kad socialinė pašalpą būtų atnaujinta be atskiro asmens prašymo. |

Nuo 2020-01-01 buvo pakelti pagrindiniai socialiniai rodikliai, pagal kuriuos vertinamos gaunamos pajamos ir skiriama piniginė socialinė parama. Padidėjo tiek valstybės remiamos pajamos, tiek šalpos pensijų bazė, pvz., vienišiems pensinio amžiaus asmenims, gaunantiems šalpos senatvės pensiją, kuri nuo 2020-01-01 yra 140 Eur, užkirstas kelias į bet kokią piniginę socialinę paramą iš Lazdijų rajono savivaldybės biudžeto, taip didinama socialinė atskirtis, todėl patvirtinus minėtą Aprašą, bus užtikrintas platesnis ir efektyvesnis vienkartinių ir tikslinių pašalpų panaudojimas šeimoms bei socialiai pažeidžiamiems gyventojams.

***Kaip šiuo metu sprendžiami projekte aptarti klausimai*:**šiuo metu piniginė socialinė parama Lazdijų rajono savivaldybėje teikiama vadovaujantis Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“ patvirtintu aprašu.

***Kokių pozityvių rezultatų laukiama:***priėmus šį Lazdijų rajono savivaldybės tarybos sprendimą, bus nustatyti papildomi vertinimo kriterijai, kuriais vadovaujantis būtų skiriama periodinė pašalpa, nustatomi aiškiai apibrėžti konkretūs ir padidinti dydžiai skiriant piniginę socialinę paramą Lazdijų rajono savivaldybės gyventojams. Didesnė dalis Lazdijų rajono savivaldybės gyventojų galės gauti didesnę vienkartinę pašalpą esant sunkiai materialinei padėčiai, bus galimybė skirti periodinę pašalpą dėl ekstremalios situacijos praradus darbą ir socialinę pašalpą, neturintiems teisės gauti piniginės socialinės paramos pagal Lietuvos Respublikos nepasiturintiems gyventojams įstatymą ekstremalios situacijos Lietuvos Respublikoje laikotarpiu ir du mėnesius po jos atšaukimo.

Atlikti atskiri redakciniai punktų pakeitimai leis tiksliau apibrėžti ir suderinti nuotolinio darbo organizavimą ekstremalios situacijos ir karantino metu.

Galimos neigiamos pasekmės – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą:*** pakeisti Lazdijų rajono savivaldybės tarybos 2019 m. lapkričio 29 d. sprendimą Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“.

***Lėšų poreikis teisės aktui įgyvendinti:*** 2018 m. piniginei socialinei paramai iš savivaldybės biudžeto buvo panaudota 23270 Eur, šią paramą gavo 245 asmenys, 2019 m. panaudota 55651 Eur, paramą gavo 351 asmuo, per 2020 m. I ketvirtį panaudota 14942 Eur, paramą gavo 63 asmenys. Vienkartinės pašalpos finansuojamos iš savivaldybės biudžeto lėšų.

Padidinus vertinamų pajamų dydį ir išmokos dydį, kreipiantis dėl sunkios materialinės padėties išaugs lėšų poreikis iš savivaldybės biudžeto lėšų (preliminarus 2020 metais vidutinis gavėjų skaičius -70 asmenų x padidinto dydžio 62,50 Eur =4375 Eur.)

Dėl sprendimo projekto pastabų ir pasiūlymų negauta.

Sprendimo projektą parengė:

Lazdijų rajono savivaldybės administracijos Socialinės paramos ir sveikatos skyriaus vedėja Rima Šukienė;

Lazdijų rajono savivaldybės administracijos Socialinės paramos ir sveikatos skyriaus vyriausioji specialistė Violeta Strankauskienė.

Socialinės paramos ir sveikatos skyriaus vyr. specialistė Violeta Strankauskienė